KYK: EFF-betogings teen H&M kring landwyd uit | Netwerk24
Dis onmoontlik om nie bewus te gewees het van regstappe teen 'n maatskappy wanneer jy in die direksie sit nie, het Chris Pholwane, hoof van mensehulpbronne by die OBK, Dinsdag by die kommissie van ondersoek na die OBK gesê.
KYK: EFF-betogings teen H&M kring landwyd uit
13 Januarie 2018 12:03
Die H&M in Menlyn Park is geplunder ná 'n EFF-betoging in dié winkelsentrum. Foto: Twitter
Die grootskaalse betoging deur EFF-lede teen 'n omstrede advertensie het landwyd uitgekring.
'n Groep betogers van die EFF het Saterdagoggend toegesak op die H&M-winkel by die Menlyn Park-inkopiesentrum in Pretoria en dié winkel tot stilstand gedwing.
Groot skade is by dié winkel aangerig. Rubberkoeëels moes gevuur word om die skare mense uiteen te jaag.
SOS Safety Alert: Avoid all shopping malls. Menlyn. Sandton. Mall of the South. Kollonade. EFF Rioting there. SAPS & POPS on scene pic.twitter.com/qGthpYtNz9
— SOS ProTec Sure (@SOSProTecSure) January 13, 2018
Die winkel moes inderhaas sy winkel sluit en ander winkels in die sentrum het ook hul deure toegemaak.
Betogings oor Gauteng heen is aangemeld, onder meer by die Mall of Africa, Sandton City en East Rand Mall. Kort voor 14:00 het die polisie bevestig dat daar ook betogings is by die H&M-winkel in die Kaapse Waterfront. Dié winkel is ook inderhaas gesluit.
* By die East Rand Mall is skote om 12:10 aangemeld, sê 'n woordvoerder van die veiligheidsdiens Willshir Security.
* Betogings by die Mall of the South het omstreeks 11:45 begin.
Vermy hierdie winkels
Die winkels wat geraak word en wat om veiligheidshalwe vermy moet word, is na wat verneem word:
Die polisie was ook Saterdagoggend gou op die toneel in Menlyn Park om die betogers uiteen te jaag. EFF-lede is teen 13:30 deur die polisie by die inkopiesentrum uitgelei. Beeldmateriaal van betogers wat rakke omskop en winkelpoppe omgooi, het dadelik op sosiale media verskyn. Verskeie artikels is ook gesteel, het die polisie gesê.
Die EFF betoog oor 'n onlangse advertensie met 'n swart kindermodel in wat die klerereus genoop het om verskoning te vra.
"Dis goed dat die vegters daar is om teen H&M te betoog. Die EFF is nie 'n beweging wat net korrupsie beveg nie, maar is ook 'n anti-kapitalistiese beweging," sê Mandisa Mashego, hoof van die EFF in Gauteng.
Sy sê die ma van die kind in die H&M-advertensie mag dalk nverstaan dalk nie waaroor almal kwaad is nie, maar dis nie net sy wat hierdeur geraak word nie. "Daar is swart mense wat nie 'n probleem het daarmee as hulle k****s genoem word nie, maar dit beteken nie dit is reg nie. Dis dieselfde in hierdie situasie. Dit raak ons almal".
Die ma van die kind wat in die omstrede advertensie van H&M gebruik is, het die advertensie verdedig. Foto saamgestel van sosiale media.
Mashego sê die kind se ma verdedig H&M waarskynlik omdat dit hul enigste inkomste is en dit nie wil verloor nie.
Ook Floyd Shivambu, adjunkleier van die EFF, het die betogings verdedig.
Gebruikers van sosiale media het mense begin waarsku oor die betogers in hul rooi klere wat amok maak.